دؤورون ادبي، سياسي قووّه‌لري محض بو درگي‌نین اطرافيندا توپلاناراق 20. عصرين ايلک اون ايل‌ليگينده میلّی شوعورون، میلّی اؤزونودرک پروسئسي‌نین آپاريجيلارينا چئوريلديلر و فیوضاتچيليق آدلي سياسي، ادبي جريا‌نین اينتيشارينا خيدمت ائتديلر. فیوضاتچيليق ايلک نؤوبه‌ده چاريزم، اسارت، ايستيبدادا قارشي چئوريلميش و تورک خالقلاري‌نین معنوي بيرليگي‌نین تجسّومو اولان تورانچيليق ایدئولوژیسي‌نین داشيييجيسيدير. بو ایدئولوژی اوتوپيک دوشونجه‌لردن، فيکيرلردن قايناقلانميردي، تاريخین رئالليقلاريندان، میلّی اؤزونودرک پروسئسيندن دوغوردو.